প্রধানমন্ত্রী মোদীর সঙ্গে ছবিতে দেখা যাওয়া মহিলা কোনও 'মেক-আপ' আর্টিস্ট নন। তিনি মাদাম তুসো মিউজিয়ামের একজন কর্মী। মাদাম তুসো মিউজিয়ামে প্রধানমন্ত্রী নরেন্দ্র মোদীর মোমের মূর্তি তৈরির জন্য প্রয়োজনীয় মাপ নিতে প্রধানমন্ত্রীর বাসভবনে এসেছিলেন তিনি। সঙ্গে ছিলেন অন্য কর্মীরাও। মাদাম তুসের ইউটিউব অ্যাকাউন্টেও মূর্তির জন্য মাপ নেওয়ার সময়ের ভিডিয়ো পোস্ট করা হয়েছে।